Nafarroako Parlamentuko Mahaiak, 2021eko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkezturiko interpelazioa, Nafarroaren mugaz gaindiko politikei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko azaroaren 2an

Lehendakaria: Unai Hualde Iglesias

INTERPELAZIOAREN TESTUA

Geroa Bai talde parlamentarioko foru parlamentari Jabi Arakama Urtiagak, Legebiltzarreko Erregelamenduan ezarritakoaren babesean, honako interpelazio hau aurkezten du, Nafarroako Gobernuko Herritarrekiko Harremanetako kontseilariak Osoko Bilkuran erantzun dezan:

Urriaren 27an, Akitania Berria-Euskadi-Nafarroa Euroeskualdearen 2021etik 2027ra bitarteko Plan Estrategikoa aurkeztu zen Donostian. Gizarte- eta lurralde-kohesioan, lehiakortasunean nahiz jasangarritasunean sakontzea bilatzen duen plan horren bidez, berretsi egiten da mugaz gaindiko lankidetzarako bidea, zeinean zeharo inplikatuta baitaude Nafarroako herritarrak eta erakundeak.

Bestalde, gero eta handiagoa da Europako erakundeek mugaz gaindiko proiektuei ematen dieten bultzada; halatan, proiektu horiek babes ekonomiko handia jasoko dute heldu diren urteotan, Europako funtsen deialdien bidez.

Hortaz, horri buruzko hausnarketak eta proposamenak trukatzeko xedez, Nafarroaren mugaz gaindiko politikei buruzko honako interpelazio hau aurkezten diogu Herritarrekiko Harremanetako kontseilariari.

Iruñean, 2021eko urriaren 28an

Foru parlamentaria: Jabi Arakama Urtiaga